মণিৰাম দেৱান, চলচ্চিত্ৰ. ১৯৬৪ চনৰ ১০ জানুৱাৰীত মুক্তি পাইছিল\ni মণিৰাম দেৱান, চলচ্চিত্ৰ. ১৯৬৪ চনৰ ১০ জানুৱাৰীত মুক্তি পাইছিল মণিৰাম দেৱান নামৰ বুৰঞ্জীমূলক অসমীয়া চলচ্চিত্ৰখনে। পৰিচালনাত আছিল সৰ্বেশ্বৰ চক্ৰৱৰ্তী। নাম ভূমিকাত ..\ni মণিৰাম দেৱান (চলচ্চিত্ৰ)\n১৯৬৪ চনৰ ১০ জানুৱাৰীত মুক্তি পাইছিল মণিৰাম দেৱান নামৰ বুৰঞ্জীমূলক অসমীয়া চলচ্চিত্ৰখনে। পৰিচালনাত আছিল সৰ্বেশ্বৰ চক্ৰৱৰ্তী। নাম ভূমিকাত অভিনয় কৰিছিল ফণী শৰ্মাই। ছবিখনৰ নিৰ্মাণত খৰচ হৈছিল ২,০৫,০০০ টকা। চৌধুৰী চলচ্চিত্ৰ প্ৰতিষ্ঠানৰ হৈ অপূৰ্ব চৌধুৰীয়ে চলচ্চিত্ৰখন প্ৰযোজনা কৰিছিল।\n1. নিৰ্মাণৰ কথা\n১৯৬২ চনত গুৱাহাটীৰ উজান বজাৰৰ কুমাৰ ভাস্কৰ নাট্য মন্দিৰত নিয়মিত নাটক কৰা শিল্পীসকলে এখন চলচ্চিত্ৰ নিৰ্মাণ কৰাৰ কথা চিন্তা কৰি যুগল দাসৰ নাটক ফল্গুক চলচ্চিত্ৰৰ ৰূপ দিবলৈ মনস্থ কৰে। ছবি নিৰ্মাণত ধন লাগনি কৰাৰ বাবে আগবাঢ়ি আহে অপূৰ্ব চৌধুৰী। কিন্তু তেখেতে ছবিৰ বাবে মণিৰাম দেৱানৰ কাহিনীটোক অগ্ৰাধিকাৰ দিয়ে। মণিৰাম দেৱান নাটকখন ইতিমধ্যে কেবাবাৰো অভিনীত হে দৰ্শকৰ দ্বাৰা সমাদৃত হৈছিল। সেয়ে মণিৰাম দেৱানকে ছবিৰ বাবে থিৰাং কৰা হয়।\nছবিৰ চিত্ৰনাট্য লিখে সৰ্বেশ্বৰ চক্ৰৱৰ্তীয়ে। পৰিচালনাও দায়িত্বও তেৱেঁই বহন কৰে। মূল চৰিত্ৰৰ বাবে প্ৰথমে সৰ্বেশ্বৰ চক্ৰৱৰ্তীৰ নাম উত্থাপন হৈছিল যদিও প্ৰযোজক অপূৰ্ব চৌধুৰীয়ে একেলগে পৰিচালক আৰু মূল অভিনেতাৰ দায়িত্ব পালনত অসুবিধা হব বুলি অইন এজনক সেই চৰিত্ৰৰ বাবে লবলৈ কয়। ফণী শৰ্মাক নাম ভূমিকাৰ বাবে মনোনীত কৰা হয়।\nমণিৰাম দেৱানৰ চিত্ৰগ্ৰহণ কলিকতাৰ ইন্দ্ৰপুৰী ষ্টুডিঅত কৰা হৈছিল। সেই সময়তে সীমান্তত চীনা সৈন্যই ভাৰতৰ সেনাৰ ওপৰত প্ৰথম গুলী বৰ্ষণ কৰে আৰু ১৯৬২ চনৰ চীন-ভাৰত যুদ্ধৰ আৰম্ভণি হয়।\nকলিকতাত প্ৰথমেই ছবিখনৰ সংগীত পৰিচালক ভূপেন হাজৰিকাৰ পৰিচালনাত ছবিৰ গীতৰ বাণীবন্ধন কৰা হয় টেক্নিচিয়ান ষ্টুডিঅত।\nইয়াৰ পাছত চাৰিমাহ ধৰি ইন্দ্ৰপুৰী ষ্টুডিঅতে ছবিৰ চিত্ৰগ্ৰহণ চলে। ছবিখনত ব্যৱহৃত পুৰণি অসমৰ আহিলা-পাতিবোৰৰ ভালেখিনি অসমৰপৰা কঢ়িয়াই নিয়া হৈছিল। শিল্পী যুগল দাসে তেতিয়াৰ অসমৰ ঘৰ-দুৱাৰ আদিৰ পৰিকল্পনা কৰিছিল আৰু তাৰ বাবে দৰকাৰী ছেট নিৰ্মাণ কৰিছিল কলা নিৰ্দেশক বটু সেনে।\nকলিকতা তথা বলিউদৰ শিল্পী উৎপল দত্তই মণিৰাম দেৱানত হলৰইদ চাহাবৰ ভূমিকাত অভিনয় কৰিছিল। মনিৰাম দেৱানৰ অভিনয়ৰ বাবে তেখেতে আধা পাৰিশ্ৰমিক লৈছিল। অসমৰ শিল্পীৰ ভিতৰত ফণী শৰ্মা আৰু ইভা আচাওৰ বাহিৰে আন সকলে পাৰিশ্ৰমিক লোৱা নাছিল।\n2. মণিৰাম দেৱানৰ কাহিনী\nঅসম বুৰঞ্জীৰ এজন প্ৰসিদ্ধ ব্যক্তি মণিৰাম দেৱানৰ কাহিনীৰ ভিত্তিত চলচ্চিত্ৰৰ কাহিনী ভাগ গঢ়ি তোলা হৈছিল। বুৰঞ্জীবিদ বেণুধৰ শৰ্মাৰ মণিৰাম দেৱান আৰু নাট্যকাৰ প্ৰবীণ ফুকনৰ মণিৰাম দেৱানৰ আলমত ছবিৰ কাহিনী, চিত্ৰনাট্য আৰু সংলাপ ৰচনা কৰিছিল পৰিচালক সৰ্বেশ্বৰ চক্ৰৱৰ্তীয়ে।\n১৮২৬ চনৰ ইয়াণ্ডাবু সন্ধিৰ পাছত ক্ৰমে ক্ৰমে সমগ্ৰ অসমৰ শাসন ভাৰ ইষ্ট ইণ্ডিয়া কোম্পানীয়ে দখল কৰে। প্ৰথমে ইংৰাজৰ শাসনত ৰাইজে আদৰি ললেও সোনকালেই ভিতৰি ভিতৰি বিদ্ৰোহৰ জুই জ্বলি উঠে। সেই সময়তে ৰাজনীতি বিশাৰদ, ৰাষ্ট্ৰজ্ঞানী, স্পষ্টবাদী মণীৰাম বৰভাণ্ডাৰ বৰুৱাই জৰ্জ এণ্ড্ৰিউ মোফাট মিলছ্ George Andrew Mofat Mills চাহাবক লগ ধৰি ৰাইজৰ প্ৰতিক্ৰিয়াশীল মনৰ কথা প্ৰকাশ কৰি দুখন দৰ্খাস্ত লিখে। ইয়াৰ পাছত আকৌ তেখেতে মিলছ আৰু হলৰইদ চাহাবক লগ ধৰি দেশৰ শাসন ভাৰ দেশৰ ৰজাৰ হাতত অৰ্পণ কৰিবলৈ আহ্বান জনায়। ইষ্ট ইণ্ডিয়া কোম্পানীয়ে এই আহ্বান উপেক্ষ কৰে। ইয়াৰ পাছত মণীৰামে পাতনি মেলে গণ আন্দোলনৰ। এই গণ আন্দোলনত যোগ দিয়ে পিয়লি বৰুৱা, বাহাদুৰ গাওঁবুঢ়া, ফৰমুদ আলি, ঘৰফলীয়া বৰুৱা, মৰংগীখোৱা গোহাঁই, ৰাম চিৰস্তাদাৰ বৰুৱা ইত্যাদি বহুজনে।\nফুলকুমাৰীক এৰাতিৰ বাবে জেলৰপৰা পলুৱাই আনি উদ্দাম নৃত্যৰ লয়লাসত চাহাবক মদৰ ৰাগীত শুৱাই ৰাখি সেইনিশাই দেৱান কলিকতালৈ পলাই যায় আৰু বৰলাটৰ সৈতে সাক্ষাৎ কৰে। কিন্তু এই সাক্ষাততো কোনো ফল নধৰাত তেখেতে ১৮৭৭ চনত হোৱা চিপাহি বিদ্ৰোহত যোগ দিয়ে। ইফালে পিয়লি বৰুৱাই বিদ্ৰোহৰ সঁজাল ধৰে। কলিকতাৰপৰা পোৱা নিৰ্দেশ মৰ্মে কাৰেঙত গুপুত আলোচনা চলে। হলৰইদ চাহাবে বিদ্ৰোহ দমন কৰিবলৈ উঠি-পৰি লাগে।\nৰাজকাৰেং আক্ৰমণ কৰিলেই বিদ্ৰোহৰ মূল ঘাটি উচন কৰা হব বুলি হৰনাথ দাৰোগাই হলৰইদ চাহাবক বাতৰি দিয়ে।\nউৎপল দত্ত হলৰইদ চাহাব\nফণী শৰ্মা মণিৰাম দেৱান\nসমৰেন শইকীয়া চিকন\nপবিত্ৰ বৰকাকতি কন্দৰ্পেশ্বৰ সিংহ\nতৰুণ কুমাৰ লাটু বাবু\nধীৰাজ দাস অখিল\nকলম চৌধুৰী হৰনাথ দাৰোগা\nহীৰেন গোঁহাই গোপাল\nজহৰ ৰায় বেয়েৰা\nধীৰেন দাস ফৰ্মুদ আলি\nদুল শৰ্মা বাহাদুৰ গাওঁবুঢ়া\nদিলী'প হাজৰিক পিয়লি বৰুৱা\nঅমৰেন্দ্ৰ ঠাকুৰ ঘৰফলীয়া বৰুৱা\nবীৰেন চেটাৰ্জী লাট বাহাদুৰ\nনবীন বৰা বাপুৰাম\nনীৰদা ভূঞা মোহন\nভুবন চৌধুৰী মিল্ছ চাহাব\nনৃপতি চৌধুৰী বেয়ৰা\nধীৰেণ শৰ্মা দুতিৰাম\nৰেণু শইকীয়া ৰাজ মাও\nৰঞ্জনা বৰদলৈ সেউতী\nবীণা দাস আঘোণী\nপ্ৰতিভা ঠাকুৰ চম্পাৱতী\nইভা আচাও ললিতা\nৰেখা বৰা ফুলকুমাৰী\nতথ্য চকত উল্লেখ নথকা\nপৰিস্ফূটনঃ ধীৰেন দাসগুপ্ত, ইন্দ্ৰপুৰী ষ্টুডিঅত এম.এছ. চুবেদাৰৰ তত্ত্বাৱধানত আৰ.চি.এ. শব্দযন্ত্ৰত\n5. মুক্তি আৰু ৰআইজৰ সঁহাৰি\nকলিকতাত ছবিখনৰ চেন্সৰ কৰোঁতে ছবিখনৰ সম্বলিত ফাঁচীৰ কেবাটাও অতি ওচৰৰ দৃশ্য ভয়াবহ হোৱা বুলি প্ৰথমে এ চাৰ্টিফিকেট দিবলৈ ওলাইছিল। পাছত প্ৰযোজক-পৰিচালকে সেই দৃশ্যকেইটা কাটি দিয়াত সমস্যাৰ সমাধান হয়। কলিকতাতেই ছবিখনৰ প্ৰেছ শ্বো দেখুওৱা হৈছিল।\n১৯৬৪ চনৰ ১০ জানুৱাৰীত অসমৰ চাৰিটা চিত্ৰগৃহত ছবিখন মুক্তি দিয়া হৈছিল। ছবিঘৰ কেইটা আছিলঃ ৰূপায়ণ গুৱাহাটী, শংকৰ যোৰহাট, ৰূপালীম শিৱসাগৰ, আৰু জয়শ্ৰী নগাওঁ। ছবিখনে ৰাইজৰ সঁহাৰি লাভ কৰিবলৈ সক্ষম লাভ হৈছিল।\n6. ছবিখনৰ বৰ্তমানৰ অৱস্থা\nমণিৰাম দেৱানৰ সংগীত পৰিচালক আছিল ভূপেন হাজৰিকা। সহকাৰী পৰিচালক আছিল জয়ন্ত হাজৰিকা আৰু হিমাংশু বিশ্বাস। গানৰ কথা ভূপেন হাজৰিকাৰ। তিনিটা গানৰ কথা প্ৰচলিত। ছবিখনৰ সংগীত অতি জনপ্ৰিয় হৈছিল আৰু কেইবাটাও গান আজিও জনপ্ৰিয়।\nফেঁচুৱে কৰিলে ছিঁউ মোৰ দেউতা ফেঁচুৱে কৰিলে ছিঁউ -- কথাঃ প্ৰচলিত, কণ্ঠঃ ভূপেন হাজৰিকা\nসোণাৰ বৰণ পাখিৰে তোৰ হেংগুল বৰণ আখি -- কথাঃ প্ৰচলিত, কণ্ঠঃ শ্যামল মিত্ৰ আৰু জয়ন্ত হাজৰিকা\nএইটিবা কোন ওলালে --\nসংগ্ৰাম লগ্নে আজি শংকা ত্ৰাস ত্যাজি -- কথাঃ ভূপেন হাজৰিকা, কণ্ঠঃ সুদক্ষিণা শৰ্মা\nবুকু হম কৰে মোৰ আই -- কথা আৰু কণ্ঠঃ ভূপেন হাজৰিকা\nতপ্ত তীখাৰে অগ্নি শক্তি ৰক্ত বৰ্ণে জ্বলে - এ জলিলে --\nহে মাই যশোৱা হে -- কথাঃ প্ৰচলিত, কণ্ঠঃ ভূপেন হাজৰিকা\nWikipedia: মণিৰাম দেৱান (চলচ্চিত্ৰ)
